CELEX: C2005/106/31
Language: fi
Date: 2005-04-30 00:00:00
Title: Asia C-80/05 P: Glunz AG:n ja OSB Deutschland GmbH:n 18.2.2005 (telekopio/email: 16.2.2005) tekemä valitus Euroopan yhteisöjen ensimmäisen oikeusasteen tuomioistuimen (laajennettu neljäs jaosto) asiassa T-27/02, Kronofrance S.A. vastaan Euroopan yhteisöjen komissio, tukijanaan Glunz AG ja OSB Deutschland GmbH, 1.12.2004 antamasta tuomiosta

30.4.2005   
            
            
               FI
            
            
               Euroopan unionin virallinen lehti
            
            
               C 106/16
            
         Glunz AG:n ja OSB Deutschland GmbH:n 18.2.2005 (telekopio/email: 16.2.2005) tekemä valitus Euroopan yhteisöjen ensimmäisen oikeusasteen tuomioistuimen (laajennettu neljäs jaosto) asiassa T-27/02, Kronofrance S.A. vastaan Euroopan yhteisöjen komissio, tukijanaan Glunz AG ja OSB Deutschland GmbH, 1.12.2004 antamasta tuomiosta
   (Asia C-80/05 P)
   (2005/C 106/31)
   Oikeudenkäyntikieli: saksa
   Glunz AG ja OSB Deutschland GmbH ovat valittaneet 18.2.2005 (telekopio/email: 16.2.2005) Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen (laajennettu neljäs jaosto) asiassa T-27/02, Kronofrance S.A. vastaan Euroopan yhteisöjen komissio, tukijanaan Glunz AG ja OSB Deutschland GmbH, 1.12.2004 antamasta tuomiosta. Valittajan edustajana on Rechtsanwalt Hans-Jörg Niemeyer, asianajotoimisto Hengeler Mueller, prosessiosoite Luxemburgissa.
   Valittaja vaatii, että yhteisöjen tuomioistuin
   
               1)
            
            
               kumoaa ensimmäisen oikeusasteen tuomioistuimen (laajennettu neljäs jaosto) asiassa T-27/02 (1)1.12.2004 antaman tuomion ja hylkää kanteen
            
         
               2)
            
            
               toissijaisesti kumoaa riidanalaisen tuomion ja palauttaa asian ensimmäisen oikeusasteen tuomioistuimen käsiteltäväksi
            
         
               3)
            
            
               velvoittaa ensimmäisen oikeusasteen tuomioistuimessa kantajana olleen yrityksen korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Ensimmäinen oikeusasteen tuomioistuimen valituksenalainen tuomio on kumottava seuraavien syiden johdosta:
   
               —
            
            
               Ensimmäisen oikeusasteen tuomioistuin on rikkonut EY 87 artiklan 3 kohtaa, koska se on tulkinnut väärin monialaisia puitteita alueellisesta tuesta suurille investointihankkeille ja jättänyt ottamatta huomioon sen harkintavallan, joka komissiolla on näiden puitteiden laatimisessa ja soveltamisessa. Lisäksi ensimmäisen oikeusasteen tuomioistuin on tehnyt virheellisen taloudellisen arvioinnin, jonka mukaan tukien myöntäminen taantuvilla markkinoilla selvästi aiheuttaa kilpailun vääristymistä koskevan vakavan vaaran, vaikka kyseessä olevalla alalla ei olisi ylikapasiteettia.
            
         
               —
            
            
               Ensimmäisen oikeusasteen tuomioistuin on EY 230 artiklan neljännen kohdan virheellisen tulkinnan perusteella katsonut, että kantajalla oli asiavaltuus ja että kanne oli näin ollen otettava tutkittavaksi. Riidanalainen tuki ei koske ensimmäisen oikeusasteen tuomioistuimessa kantajana ollutta yritystä suoraan ja erikseen, koska sen ja valittajien välillä ei ole kilpailutilannetta.
            
         
               —
            
            
               Ensimmäisen oikeusasteen tuomioistuin on rikkonut työjärjestyksensä 64 artiklaa. Sen olisi prosessinjohtotoimenpiteiden avulla pitänyt edelleen selvittää tosiasiallista tilannetta niiden tosiseikkojen määrittelemiseksi, joihin kantajan asiavaltuus voi perustua.
            
         
               —
            
            
               Ensimmäisen oikeusasteen tuomioistuin on rikkonut EY 230 artiklan toista kohtaa, koska sen tuomio menee pidemmälle kuin mitä kanteessa esitetyissä kanneperusteissa on vaadittu.
            
         
      (1)  EUVL C 31, 5.2.2005.